safouaneb/arywiki huggingface dataset:
عزراين

عزراين (ب لعبرية עזראל) هو ملاك لموت ف ليهودية و حتى تقاليد سيخية. وماتدكرش فالقران بهاد سمية، ولكن تذكر بملك الموت ونقلات شي اثار فالاسلام بلي سميتو عزراين فبزاف تالمصادر الاسلامية، وسمية عزراين من لغة العبرية لي تتعني 'لي تايعاونو الله'. الاصل تاع سمية. تيتعتاقد بلي الاصل تاع سميات عزراين عبرية، وتتعني لي تيعاونو الله" وتتعني حتى عبد الله وعبد الرحمن وعلى حساب المعتقد الاسلامي هو الملك لي تيدي الارواح، ، يعني الموت، وهو اخر واحد بيموت نهار القيامة. المهمة ديالو. قبل مايتخلق ادم امر الله ملك الموت باش يجيب من كلا نوع من تراب الارض باش يخلق منها ادم ومللك الموت هو الملك لتيدي الارواح، ، وولا هاذ الاسم جزء من تراث والادبيات والمعتقدات تاع الاسلام واخا ماتذكرش فالقران الا بسميت ملك الموت. فالاسلام. ماتذكراتش سميتو فالقران ولا السنة النبوية، وتسمى ملك الموت، "قُلْ يَتَوَفَّاكُمْ مَلَكُ الْمَوْتِ الَّذِي وُكِّلَ بِكُمْ ثُمَّ اِلَى رَبِّكُمْ تُرْجَعُونَ" سورة السجدة، الاية 11. وجال بزاف تاع مفسرين القران بلي سمية تاع ملك الموت عزراين وجال فخر الدين الرازي فتفسير ديالو، ( وَثَبَتَ بِالْخَبَرِ اَنَّ عِزْرَائِيلَ هُوَ مَلَكُ الْمَوْتِ )؛ وجال البغوي فتفسير ديالو (مَلَكُ الْمَوْتِ الَّذِي وُكِّلَ بِكُمْ) اَيْ وُكِّلَ بِقَبْضِ اَرْوَاحِكُمْ وَهُوَ عزْرَائِيلُ).
إسرافيل

اسرافيل هو واحد من لملايكة لقراب لله و لمهمة ديالو ينفخ ف صور (بوق) نهار لقيامة باش يعلن بلي غادي تقوم الساعة. قال لقرطبي: « قالو لعلماء دياولنا: بلي لامم متافقين بلي اسرافيل هو لي تينفخ ف صور». ولكن شي علماء تيشوفو بلي ماثبت حتا حديث بلي اسرافيل هو لي تينفخ صور. لي تقال عليه. اللهم رب جبرائيل و ميكائيل و اسرافيل فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون اهدني لما اختلف فيه من الحق باذنك انك تهدي من تشاء الى صراط مستقيم. قال محمد صلى الله عليه وسلم: اِنَّ طَرفَ صَاحِبِ الصُّوَرِ مُذْ وُكِّلَ بِهِ مُسْتَعِدٌّ، يَنْظُرُ نَحْوَ الْعَرْشِ، مَخَافَةَ اَنْ يُؤْمَرَ قَبْلَ اَنْ يَرْتَدَّ اِلَيْهِ طَرْفُهُ، كَاَنَّ عَيْنَيْهِ كَوْكَبَانِ دُرِّيَّانِ. مصادر. عيون لكلام.
طارق داودة

طارق داودة (مزيود ف 1986 ف رّباط) باحت مغريبي ف لمجال ديال دّكاء صّطيناعي. معروف سيرتو ب مشروع كتب داريجة، لي كان لونصاه ف 2008 باش يحاول يوحّد لكتابة د دّاريجة ؤ يبسّط لكتابة ديالها ل نّاس لؤميين، دّراري صّغار ؤ ولاد زّماݣريا لمغاربا لي بغاو يتعلّمو ؤلا يتقنو دّاريجة. ف 2010، بدا مشروع ديال طرجامة لينوكس ؤبونتو ل دّاريجة. خدا دّوكتورا ديالو ف لبيوانفورماتيك (بيولوجيا حواسبية) من جامعة مونتريال د كانادا، ؤ شارك ب بزاف د لابحات ف لمجال طّبي ؤ لبيولوجيا، ب تطبيقات ديال تّعلام لماكيني ؤ تّعلام لعميق. ف 2020 طور پلاطفورم ب دّكاء صّطيناعي معا باحتين خرين، باش يسرّعو لعملية د لمصاوبة ديال لڤاكسان د كوڤيد 19. ل حدود هاد لفترة كان خدّام باحت ف مرحلة لپوسطدوك ف جامعة هارڤرد ف لميريكان. ف اكتوبر 2021، اسس شركة "بلور Bluwr" لي هيّا پلاطفورم د لكتابة ؤ تّفكير كاتݣول على راسها بلي كاتحاول تكون بديل ل مواقع صّوشل ميديا، لي مبنية على جلب نّتيباه د نّاس، ب غض نّاضار على واش لمحتوى عندو فايدة ليهوم ؤ شحال كيدّي ليهوم د لوقت.
تلات

تّلات هوّا نهار ف سّيمانة جا مور تّنين ؤ قبل لاربع. يلا مشينا معا تّيفاقية د ايزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، تّلات كيتّعتابر هوّا نّهار تّاني ف سّيمانة. بعض لكالوندريات كيديرو تّلات هوّا نّهار تّالت، ب عتيبار بلي لحد هوّا لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة. ف لّوغات لؤروپية، سّمية د تّلات جات من رب د لحرب. تير عند سّكانديناڤيين، تيو عند نّڭالزا (منها )، ؤ مارس عند رّومان (منها ف لفرانساوية).
لاربع

لاربع هوّا نهار ف سّيمانة جا مور تلات ؤ قبل لخميس. يلا مشينا معا تّيفاقية د ايزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، لاربع كيتّعتابر هوّا نّهار تّالت ف سّيمانة. بعض لكالوندريات كيديرو لاربع هوّا نّهار رّابع، ب عتيبار بلي لحد هوّا لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة. ف لّوغات لؤروپية، سّمية د لاربع جات من سّمية ديال رب معبود ف دّيانات لؤروپية لقديمة. ؤدين عند سّكانديناڤيين، وودان عند نّڭالزا (منها )، ؤ ميركور عند رّومان (منها ف لفرانساوية).
لخميس

لخميس هوّا نهار ف سّيمانة جا مور لاربع ؤ قبل جّمعة. يلا مشينا معا تّيفاقية د ايزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، لخميس كيتّعتابر هوّا نّهار رّابع ف سّيمانة. بعض لكالوندريات كيديرو لخميس هوّا نّهار لخامس، ب عتيبار بلي لحد هوّا لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة. ف لّوغات لؤروپية، سّمية د لخميس جات من سّمية ديال رب معبود ف دّيانات لؤروپية لقديمة. طور عند سّكانديناڤيين و نّڭالزا (منها "نهار ديال طور")، ؤ جوپيتر عند رّومان (منها ف لفرانساوية من لّاتينية "نهار ديال جوپيتر").
جمعة

جّمعة هوّا نهار ف سّيمانة جا مور لخميس ؤ قبل سّبت. يلا مشينا معا تّيفاقية د ايزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، جّمعة كيتّعتابر هوّا نّهار لخامس ف سّيمانة. بعض لكالوندريات كيديرو جّمعة هوّا نّهار سّات، ب عتيبار بلي لحد هوّا لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة. ف لّوغات لؤروپية، سّمية د جّمعة جات من سّمية ديال ربة معبودة ف دّيانات لؤروپية لقديمة. فريڭ ؤلا "فرييا" عند سّكانديناڤيين و لجرمانيين و نّڭالزا (منها "نهار ديال فرييا")، ؤ ڤينوس عند رّومان (منها ف لفرانساوية).
سبت

سّبت هوّا نهار ف سّيمانة جا مور جّمعة ؤ قبل لحد. يلا مشينا معا تّيفاقية د ايزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، سّبت كيتّعتابر هوّا نّهار سّات ف سّيمانة. بعض لكالوندريات كيديرو سّبت هوّا نّهار سّابع، ب عتيبار بلي لحد هوّا لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة. ف لّوغات لؤروپية، سّمية د سّبت جات من سّمية ديال لكوكب ساتورن، و ديال ساتورن، لي هوّ رب معبود ف دّيانة رّومانية لقديمة. منها ب نّݣليزية ("نهار ديال ساتورن")، ؤ ف لفرانساوية من لّاتينية.
لحد

لحد هوّا نهار ف سّيمانة جا مور سّبت ؤ قبل تنين. يلا مشينا معا تّيفاقية د ايزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، لحد كيتّعتابر هوّا نّهار سّابع ؤ لّخراني ف سّيمانة. بعض لكالوندريات كيديرو لحد هوّا نّهار لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة. ف بعض لّوغات لؤروپية ؤ حتا ف جّاپونية، سّمية د لحد جات من سّمية ديال "شّمش". منها ب نّڭليزية، ؤ ف لالمانية ؤ ف جّاپونية. ف لّوغات لّاتينية بحال لفرانساوية، طّاليانية، سپنيولية، لبرطقيزية ؤ رّومانية، سّمية د لحد جات من لعيبارة لّاتينية "ليوم د رّب".
سناء لعاجي

سناء لعاجي (مزيودة ف 1977 ف كازا) سوسيولوڭ، كاتبة ؤ صحافية مغريبية. تولدات ف فاميلة من طّبقة لكادحة، ؤ كانت هيّا لكبيرة ف 10 د لخوت ؤ لخواتات. بدات لكاريير ديالها ف مجلة نيشان، لي كانت مكتوبة ب دّاريجة، ؤ كانت كاتكتب لعمود لاسبوعي "لباتول" مابين شتنبر 2006 ؤ اكتوبر 2010. ف 2006، واحد من لمقالات ديالها على نّوكات ف لمغريب دار فضيحة ف لاعلام، حيت مس مقدسات ؤ طابوات دينية. لعاجي معا دريس كسيكس حكمات عليهوم لمحكامة ب 3 سنين د لحبس، ؤ لمجلة توقّفات ب تهمة ديال لمس ب لاسلام. بجوج بيهوم تعرّضو ل تهديدات ب لقتل. سناء لعاجي ڭالت بلي ماكانتش كاتقصد اهانة دّين، ؤ عتادرات عمومياً. ف سّنوات لي موراها، ستامرات لعاجي ف لكتابة ف جورنالات ؤ مجلات مغريبية، ؤ كانت رئيسة د تّحرير ديال الاحداث المغربية. ف 2016، شدات دوكتورا ف سّوسيولوجيا من جامعة اكس مارسيي. كتبات مجموعة د رّوايات، ؤ اخر كتاب ديالها مبازي على تّيز د دّوكتورا ديالها ب عنوان "Sexualité et Célibat au Maroc: Pratiques et Verbalisation" (سّيكس ؤ لعزوبية ف لمغريب: مومارسات ؤ تعابير لفضية)، لي تّشهر ف لمغريب. ف 2019، كانت من بين 490 واحد سناو على عاريضة كاتطالب ب لحرية لجنسية، معا ليلى سليماني، صونيا طراب، ؤ لوزيرة لفايتة حكيمة لحيطي، ؤ هاد لموبادرة طرات مور لعتيقال ديال صّحافية هاجر ريسوني.
صابر الرباعي

صابر بن الهادي الرباعي، المعروف فنياً باسم صابر الرباعي (تولد ف 13 مارس 1967 ف صفاقس، تونس)، هو مغني وملحن وممثل تونسي. كيتعتابر واحد من ابرز الاصوات العربية المعاصرة، وتلقب بـ "امير الطرب العربي". تشهر بالاداء ديالو للطرب الكلاسيكي العربي ممزوج باللون التونسي، وغنّى بزاف ديال الاغاني لي نجحات ف تونس والعالم العربي. الطفولة والبدايات. صابر الرباعي تزاد وسط عائلة فنية معروفة بالاحترام ديالها للتراث الموسيقي التونسي، وهاد الوسط الاسري لعب دور كبير فالتاثير على المسار ديالو. والده كان عازف عود بارع، وكان كيدوز ساعات طويلة كيعزف ويعلم اولادو اساسيات الموسيقى، وهنا بدا صابر كيشرب من هاد الجو الفني ويكبر وسط انغام الطرب الشرقي والموسيقى التونسية الاصيلة. من صغر سنّو بان عليه الميل نحو الغناء، بحيث كان كيشارك فالحفلات ديال المدرسة والانشطة الثقافية المحلية، وكيغني فالمناسبات العائلية قدام الجيران والاصدقاء، وهنا عرفو الناس الموهبة ديالو. مع الوقت بدا كيشارك حتى فالمهرجانات المحلية الصغيرة، وهاد المشاركة خلاتو ياخد ثقة فراسو ويطور الصوت ديالو. من بعد التحق بالمعهد العالي للموسيقى ف تونس العاصمة، وهناك تعمق فالدراسة الاكاديمية ديال الموسيقى العربية وتعلم العزف على العود بطريقة احترافية، وزاد تعرّف على اساليب موسيقية مختلفة وخالط اساتذة كبار فالميدان. هاد المرحلة التعليمية كانت منعرج مهم فالحياة ديالو حيث جمع بين الموهبة الفطرية والتكوين الاكاديمي. اول ظهور رسمي لصابر الرباعي كان فواخر الثمانينات، ملي شارك فمهرجان الاغنية التونسية، وهنا قدر يفرض راسو وسط مجموعة كبيرة ديال الاصوات الشابة. الموهبة ديالو والصوت الطربي ديالو خلاو لجنة التحكيم تمنحو الجائزة الاولى، وهاد التتويج فتح ليه الباب باش ينطلق بقوة فالميدان الفني. من داك الوقت بدا كيتعرف على الساحة الفنية مشي غير فتونس ولكن حتى فالعالم العربي، حيث كان كيمثل صورة الفنان التونسي الملتزم بالجودة والابداع. المسار الفني. صابر الرباعي بدى مساره الاحترافي بداية التسعينات، واصدر اول البوماتو بعنوان "ياللي بجمالك" (1992). من بعد، دار تعاون مع ملحنين كبار عرب ومغاربة، وغنّى باللهجات المختلفة: التونسية، المصرية، واللبنانية. من اشهر اغانيه: "عز الحبايب"، "اتحدى العالم"، "برشا برشا"، "على نار"، و"سيدي منصور" لي كانت انطلاقة قوية عالمية. شارك ف مهرجانات كبيرة بحال مهرجان قرطاج الدولي، مهرجان موازين ف المغرب، ومهرجان بعلبك ف لبنان. الاعمال السينمائية والتلفزية. بالاضافة للغناء، شارك صابر ف بعض الاعمال التلفزية والتمثيلية كضيف شرف، وكان حتى عضو لجنة تحكيم ف برامج مواهب عربية بحال "ذا فويس" (نسخة العربية) سنة 2014. الحياة الشخصية. صابر متزوج وعندو ابناء، وكيوازن بين الحياة العائلية والفنية. معروف بالالتزام الفني والابتعاد عن الاثارة الاعلامية.
أيمن الظواهري

ايمن محمد ربيع الظواهري (مزيود ف 19 يونيو 1951، مات ف 31 يوليوز 2022) طبيب ؤ شيخ مصري لي كان زعيم تنضيم لقاعدة مابين يونيو 2011 ؤ يوليوز 2022. كان خدا بلاصت اسامة بن لادن بعدما مات، ؤ كان قبل من داكشي عضو بارز ف تنضيمات اسلاموية لي نضّمات هجمات ف افريقيا، اسيا، امريكا شّمالية ؤ ؤروپا. بعد لهجمات د 11 شتنبر، وزارة لخارجية لميريكانية دارت جايزة د 25 مليون دولار ل اي واحد عطا معلومة لي ادّات ل شّدان ديالو. ف 1999، كان الظواهري تدار ف لّيستة د لمنع و لعوقوبات لعالمية، من عند لجنة العوقوبات على لقاعدة. ف 31 يوليوز 2022، تّقتل ايمن الظواهري ف كابول ب هجمة ديال درون.
أمل حجازي

امل حجازي هي مغنية و مومتيلة لبنانية.
ريموند توڤنو

ريموند توڤنو (مزيود ف 15 يوليوز 1896، مات ف 17 ابريل 1981) هوّا اركيولوجي ؤ توارخي فرانساوي متخصص ف تّاريخ رّوماني. كان مودير ديال سربيس تّاريخ لقديم ؤ لحفريات ف لمغريب، ؤ ؤستاد ديال تّاريخ لقديم ؤ لاركيولوجيا د رّومان ف جامعة پواتيي ف فرانسا. حياتو. توڤنو قرا ف لمدراسة لعالية د لاساتيدا ف پاري، ؤ خدا دّيپلوم ديالو ف 1919. كان شارك ف لحرب ف 1917 ؤ تّجرح ؤ خدا وسام ديال صليب لحرب. قرّا ؤ خدم ف لابحات لاركيولوجية ف سپانيا من 1925، ؤ ف 1941 تعيّن موفتّيش ديال سربيس لقدوميات (داكشي لي متعلّق ب تّاريخ لقديم ؤ لحفريات ديالو) ف لمغريب ؤ شغل هاد لمنصب تال 1955. نشر بزاف د لابحات على مدينت وليلي لي كان قاد لابحات لحفرية فيها. دار حفريات ف جوج مواضع خرين ف لمغريب هوما باناصا ؤ تاموسيدا. رجع موراها ل فرانسا ؤ بقا كيقرّي ف جاميعت پواتيي تا شد تّقاعد ف 1967.
لطيفة (موغنية)

لطيفة بنت عليه العرفاوي ولا لطيفة (مزيودة ف 14 فبراير 1961) هي مغنية و مومتيلة تونسية.
بوت

لبوت ؤلا لبوت د انتيرنيت ؤلا لبوت د لويب (ب نّݣليزية Internet bot ؤلا Web bot ؤلا Bot) هوّا پروݣرام مديور باش يطمّت عطاشات ف انتيرنيت يعني يخليها تّدار ؤطوماتيكياً بلاصت مايديرها بنادم. هاد لعطاشات عادةً كيكونو حوايج لي يقدر يديرهوم بنادم، بحال جمع لمعلومات ؤ لمصيفطة د ميساجات، ولاكين كيكونو كتار ؤ غادي يشدو وقت بزاف، ؤلا مملين بزاف. لبوت هنا كيلعب نفس دّور ديال بنادم، يعني كيكون هوّا لكليان ف لموضيل كليان سيرڤور. لعطاشات لي كيطمّتهوم لبوت ف لعادة كيكونو بساط ؤ كيتعاودو ب نفس طّريقة، ؤ كيتدارو ب سرعة كبيرة لي كاتفوت ب واهلي سّرعة د بنادم. اكتر نوع د لبوتات لي مستعمل كيتسمّا رّتيلة لي كيدوز على عاداد كبير د صّفحات ف لويب باش يجمع ؤ يحلل ؤ يصنف معلومات منها. نّص ديال طّرافيك د لويب جاي من بوتات. كاينين طرقان مختالفين باش سّيرڤورات كيحدو لخدمة د لبوتات. كاين منهوم لي كيستعملو فيشي codice_1 لي كيكونو فيه لقواعد لي خاص يلتازم بيها لبوت ف داك سّيرڤور. اي بوت لي ماكيحتارمش دوك لقواعد يقدر يتّبلوكا. كاينين بوتات لي "ضريّفين" بحال رّتيلات، ؤ كاينين بوتات لي "خايبين" بحال لي كينشرو معلومات زائفة ؤلا كيحطو ميساجات ديال سّپام (بحال اعلانات ماشي مرغوب فيها)، ؤلا كيكونو ݣاع فيهوم ڤيروسات.
لفقيه لبصري

محمد لبصري، لمعروف ب لفقيه لبصري (تولد ف 1925 ف دمنات - مات ف 14 اكتوبر 2003 ف شفشاون) كان مقاوم ومعارض سياسي مغريبي. كان من لمؤسسين د لمنضمة السرية، و من الشيفان ديال جيش التحرير، و من لمؤسسين ديال لاتحاد لاشتراكي معا لمهدي بن بركة و عبد الرحيم بوعبيد. لبصري عاش منفي 30 عام (من 1966 ل 1996 فين دخل للمغريب). كان معارض كبير د لحسن التاني، بغا يقتلو 18 لمرّة، و تّحكم عليه بلاعدام 4 د لمرّات.
تطميت

تّطميت (ب نّݣليزية Automation، ب لعربية اتمتة) هوّا مصطلح كيوصف عاداد ديال طّيكنولوجيات لي كينقصو لخدمة على بنادم ؤ تّدخل ديالو ف پروصيات مختالفين. هاد لبلان كيتدار ملي كيتفهمو سّاس ؤ شّروط ديال بعض لقرارات، لعلاقات بين پروصيات فرعية ؤ سّلوكات لمتعلقة بيها، ؤ كيتم تدخال هادشي ف ماكينة لي كاتولي كاتلعب هاد لادوار. تّطميت، يعني جعل پروصي ؤلا پروصيات كيطراو بشكل ؤطوماتيكي، كيشمل تخدام دوزانات من نواع مختالفين، ؤ سيستيمات د لكونطرول، باش يتحكّمو ف لماكينات، لوزينات، رّيزوات د تّيليفون، ؤ لمركوب ب نواعو. ف لعقود لّخرة معا تّطور د لورديناتور ؤ لانتيرنيت، ولا تّطميت يقدر يطرا تا ف لمجال لڤيرتوالي غير ب لپروݣرامات ؤ صّوفتوير. لاصل د لكلمة. كلمت "تطميت"، ؤ لفيعل "طمّت"، موخودين من "ؤطوماط" ؤلا "ؤطوماتيكي". "طمّت پروصي" يعني رد داك لپروصي كيخدم بشكل ؤطوماتيكي بلا تدخل ؤلا ب تدخل محدود د بنادم.
رتيلة (بوت)

رّتيلة ؤلا لكرولر د لويب (ب نّݣليزية Spider، ؤلا Web crawler، ؤلا Spiderbot) هوّا بوت متخصص ف دّوزان على صّفاحي د لويب، ؤ كيتخدّم عادةً من طاراف لموطورات د لبحت باش يفهرس سّيتات ؤ صّفاحي د لويب. رّتيلات كيتخدّمو تا ف تغراف لويب، يعني جمع معلومات محددة من سيتات مختالفين. سّيرڤورات كيقدرو يستعملو فيشي codice_1 لي كيكونو فيه لقواعد لي خاص يلتازم بيها لبوت ف داك سّيرڤور، باش يحدو ؤ تا باش يبلوكيو رّتيلات ؤ لبوتات بشكل عام.
لحبس د قلعة مڭونة

لحبس د قلعة مڭونة، ولاّ لحبس د لقلعة كان واحد لحبس سري جا ف قلعة مڭونة ف لمغريب، تخدّم ما بين 23 اكتوبر 1980 و 12 يونيو 1991، و تحبسو فيه تقريبا 400 واحد لاغلبية ديالهم من لجنوب. كاينا مقبرة حدا هاد لحبس، مدفونين فيها الناس اللي ماتو ف لوقت اللي كانو مسجونين تما. التاريخ ديالو. لاصل ديال هاد لحبس كان هو قشلة د لعسكر د فرانسا، تبنات ف لوقت د لاستعمار. ف 1980، قررات الدولة باش ترحل شي معتقلين من لحبس د اڭدز، و دّاتهم لهاد لقشلة. ف 1993، سوّلات الصحفية لفرانساوية ان سانكلير لماليك لحسن التاني على ها لحبس، و هو يقوليها باللي ما كاينش، و باللي "قلعة مڭونة هي لعاصمة د لورد". كتوبا عليه. ف 2009، خرّج محمد النضراني وعبد الرحيم لقنوسي كتاب بلفرونسي على لوقت اللي دوّزوه ف هاد لحبس، سمّاوه "لعاصمة د لورد".
أنكوباتور د ويكيميديا

لانكوباتور د ويكيميديا ؤلا لانكوباتور (ب نّݣليزية Wikimedia Incubator) هوّا مشروع ؤ سيت تابع ل مؤسسة ويكيميديا، لي كيحتاضن مشاريع د ويكيميديا لي باقة ماوجداتش باش تّعرض بشكل عومومي ؤ رسمي. هاد لمشاريع يقدرو يكونو تابعين ل ويكيپيديا، ويكي كتوبا، ويكي خبار، ويكي قتيباس، ؤلا ويكي تسافير، ب لوغات لي باقي ماعندهاش داك لپروجي بشكل رسمي. لانكوباتور ماكيبداوش فيه مشاريع جداد بشكل تام، مي مشاريع لي ديجا كاينين (دوك لخمسة لي مدكورين) ب لوغة جديدة. وخا لمشاريع لي ف لانكوباتور ماعندهومش سمية د ضّومين خاصة بيهوم، كيقدرو يتعدّلو ؤ يتزاد فيهوم بحال اي مشروع اخور د ويكيميديا. لكتاتبيا لي كيخدمو على شي مشروع ف لانكوباتور خاصهوم يطوروه ؤ يتبتو ل لّجنة لمختصة ف مؤسسة ويكيميديا بلي لپروجي ديالهوم كيستاحق يخرج رسمياً ؤ يكون عندو سيت خاص بيه، بحال باقي لمشاريع لعومومية د ويكيميديا. يلا شي مشروع د ويكيميديا مابقاش ناشط ؤ مات، يقدرو يتحولو صّفحات ديالو ل لانكوباتور علاين ما تبان جماعة جديدة د لكتاتبيا باش تعاود تحيي لمشروع. باش يتزاد مشروع ديال شي لوغة ف لانكوباتور، خاص تكون ديك لّوغة عندها كوض د ايزو 639. ؤ باش تخرج من لانكوباتور ؤ يولّي عندها سيت رسمي خاص بيها، كيتّشتارط باش يكونو 3 تال 5 د لكتاتبيا مداومين على لكتابة فيها ل مدة كاتوصل علّاقل ل واحد لعاداد د شّهورا متّابعين. بشكل عام شّروط د لقبول د لمشروع مرخّفين يلا قارناهوم معا شّروط د لمقبولية ف ويكيپيديا ب نّݣليزية.
ألفبائية لاتينية

لالفبائية لّاتينية هيّا لمجموع د لحروف لي كانو مخدّمين ف لّاتينية لي كانت لوغة د لامبراطورية رّومانية، ؤ لحروف لي تزادو من بعد ف لوغات منحادرين منها ؤلا لي تاتّرو بيها. لحروف لّاتينية تطورو من لحروف د لاتروسكية (لوغة طاليانية قديمة لي ماعندها تا علاقة معا لّاتينية ؤلا لّوغات لي كانعرفو دابا)، لي تاهيّا تطورات من لحروف ليونانية. هاد لحروف تاهوما تطورو من سّيستيم لفينيقي د لكتابة لي تطورات بدورها من لكتابة لمصرية لقديمة. لحروف لّاتينية نتاشرو ف ؤروپا بسباب لهيمانة ديال لامبراطورية رّومانية، ؤ تّاتير تّقافي ديالهوم لي وصل حتا ل بلايص لي ماعمّرهوم حتلّوهوم. من بعد، ف لفترة لامپريالية، ؤروپا صدّرات هاد لحروف ل لعالم كامل تقريبا، ؤ ولّات لابجدية لّاتينية اكتر وحدة مستعملة ف لعالم. تّطور. لّاتينية د لبدية كانو فيها 21 حرف لي نيت باقين تال دابا، ؤ تزادو عليهوم منبعد حروف خرين بحال J، U، W، ؤ Y. لّاتينية لقديمة. ف لالفبائية لّاتينية لقديمة (لقرن 3 قبل لميلاد)، لحرف G، خدا بلاصت Z، لي ماغاديش يبقا يتّستعمل تال جوج قرون موراها ؤ غادي يتزاد عليه لحرف Y. هاد جّوج حروف تستعملو ف لبدية سيرتو باش يتكتبو لكلمات لي اصلها يوناني. داكشي علاش نيت "Y" كاتسما ؤلا "i ليونانية".
لولا إنديڭو

ميريام ضوبلاس مونيوث لمعروفة بسميتها لفنية لولا انديڭو هي موغنية و شطّاحة سپنيولية من غرناطة، تولدات ف 1 ابريل 1992 ف مدريد، سپانيا. مصادر. عيون لكلام.
حمد باحنيني

حمد باحنيني، (تولد ف فاس ف 1909، مات ف 10 يوليوز 1971 ف الصخيرات) كان سياسي و وزير و قاضي مغريبي ف لقرن لعشرين. كان هو لوزير اللّول د لمغريب من 13 نونبر 1963 ل 7 يونيو 1965. حياتو. حمد باحنيني قرا ؤ تخرّج من جاميعة د لقرويين. ف 1944، كان من الناس اللي سيناو على وتيقة 11 يناير 1944 اللي طالبات بلاستقلال د لمغريب، و مشا للحبس علاودها. ف 1953، من مورا ما عيّنات فرانسا محمد بن عرفة سلطان ونفات محمد لخامس، مشا با حنيني عند بن عرفة وباسلّو يدّو، وكان وزير ف لحكومة ديالو، الشي اللي خلا بزاف د الناس يحسبوه خاين. ف 1963، من مورا لاستقلال، تدار قانون سمح لݣاع اللي خدمو مع فرانسا و عطاهم حقوقهم، و ولاّ باحنيني وزير اوّل. ف 10 يوليوز 1971، كان با حنيني معروض للعيد ميلاد د لماليك لحسن التاني ف لقصر د الصخيرات، و وقعات محاولة د لينقيلاب ديك النهار. جات فيه قرطاسة ومات بيها ديك الساعة. باحنيني كان كاينتامي ل لجبهة د دّيفاع على لمؤسسات دّستورية.
منال (موغنية)

منال بنشليخة (تولدات ف 18 شتنبر 1993 ف مراكش) مشهورة بسميتها منال هي مغنية پوپ و راپ و كاتبة كلمات و مولحنة و لعّابة د لݣيطار مغريبية. كبرات فمراكش وقرات لبيزنيس، ولكن لحب ديالها ل لموسيقا خلاها تمشي ل هاد لمجال و تنشر ڤيديوات ديالها ف يوتوب. تكتشفات من لمنتج لمغريبي دي-جي فان.
محمد بنهيمة

محمد الطيبي بنهيمة، (تولد ف اسفي ف 25 يونيو 1924، مات ف 23 نونبر 1992 ف الرباط) كان طبيب وسياسي مغريبي ف لقرن لعشرين. كان هو لوزير اللّول د لمغريب من 7 يوليوز 1967 ل 6 اكتوبر 1969. كان وزير د الداخلية من 1972 ل 1973، و من 1977 ل 1979. ملّي كبر بنهيمة ومرض، كان التقاعد ديالو قليل. ملّي عرفها لماليك لحسن التاني، بدل لقانون ولاّو لووزارا تيتخلصو حياتهم كاملة نفس لخلصة واخا يساليو لخدمة ولا يتقاعدو.
ريم فكري

ريم فكري (تولدات فنهار 22 غشت 2000 ف مدينة الدار البيضا) هيا مغنية و ممثلة مغريبية بانت و تعرفات ف البدية ف وسائل التواصل لاجتماعي اليوتيوب و فايسبوك. هاد الشهرة خلّاتها تدخل للعالم د لفن. لكاريير. فكري بدات تسجل اغاني و تدوز تا ف لقنوات لعمومية لمغربية ف كل من قناة دوزيم وقناة اللولة. من بعد بانت ف مشاركتها اللولة ف لاعمال التلفزية، لي بدات ف مسلسل مول لمليح لي داز ف قناة لولة ف رمضان 2022. ولي دار ليه لاخراج لموخريج ايوب لهنود و لي شاركات فيه مع عدد من لمومتلين لمغاربة لمعروفين بحال: عبد الاله رشيد، سعيد باي، سعد موفق، فضيلة بن موسى، كوثر تيسية، صباح بنشويخ، زهيرة صديق، عزيزة مرودي، زينب عبيد، حسن بديدة و محمد الشوبي و فنانا خرين. اغنية ستيلو ورقة كانت هي سويرتي الربح لي دخلها لعالم د الشهرة ولي دارتها ف كتوبر د عام 2021. ومن بين اهم لانتاجات لي دارت، لمشاركة ديالها ف اغنية ويلكام تو موروكو ف لافتتاحية د لموندياليتو 2022 لي داز ف لمغرب وتنضم مابين مدينة الرباط ومدينة طنجة. لاغنية لي تنتجات ف فبراير من عام 2023، ولي دار ليها لانتاج لمنتج لمغربي ريدوان. ولي شاركات فيها مع سميات معروفة ومشهورة بحال: ديزي دروس، اسماء لمنور، الدوزي، حاتم عمور، نعمان بلعياشي، زهير بهاوي و امينوكس. ف غشت 2023 تجوجات ب مغريبي-فرانصاوي رضا فرس، لي تخطف ؤ تقتل ف فبراير 2024.
پلاج ميرامار

پلاج ميرامار لمعروف حتى ب لپلاج د لمركز، هو پلاج لي كاين ف مدينة لمحمدية ف لمغريب. لبلاصة. هاد لپلاج كاين ف لجماعة لحضرية ديال لمحمدية، ف لعمالة ديال لمحمدية، جهة الدار لبيضا سطات، بين لمرسى لپيطرولي ديال لمحمدية، و لپلاج ديال مانسمان. السياحة. هاد لپلاج تايزوروه الناس بزاف ف الصيف، حيت كايتعتابر متنفس للناس ديال لمحمدية وحتى الدار لبيضا لي تايفضلو يتبحرو فيه، هاد لپلاج تايكون فيه الرَوَاج، و تايديرو فيه شي رياضات شاطئية بحال لباطويات دلاشرعة. التهيئة. لپلاج فيها كورنيش كبير فيه بزاف ديال لقهاوي والتجارة والرواج، زيادة على اوطيل مصنف، عام 2021 علنو بلي غادي يديرو تهيئة للكورنيش ديال هاد لپلاج، و بداو تايهدمو لكورنيش لقديم، و تايبنيو بلاصتو كورنيش جديد فيه تريبيل و خدمات متنوعة. تبناو ف لپلاج ميرامار شي ويداديات واقامات ديال السكنة، لمسالة لي ماعجباتش لمجتمع لمدني ديال مدينة لمحمدية، حيت هاد لبنايات ماحتارماتش لمسافة لقانونية بينها وبين لپلاج، و تسببات ف ضياع الكثبان الرملية ديال لپلاج لي فقدات توازنها. لبيئة. لمجتمع لمدني ديال مدينة لمحمدية نتاقد بزاف الناس لي تايسيرو لمدينة والشان لعام لمحلي فيها، بسباب لپلاج ميرامار لي توسخ لما والرملة ديالو، بسباب لغبرة لكحلة ديال الشاربون، والزبل دلباطويات ديال لپيطرول ولوسخ ديال لواد لحار، كيف ما اكدات شي دراسات بلي لميزانية ديال رواسب دالرملة فهاد لپلاج، فيها اختلالات مرتابطة بالدينامية لعامة ديال الساحل دلمحمدية. { "type": "FeatureCollection"، "features": [ "type": "Feature"، "properties": {}، "geometry": { "type": "Point"، "coordinates": [ -7. 387776، 33. 708153 ] }
رواية إنجيل الأمازيغ العهد الأخير

انجيل الامازيغ العهد الاخير هي رواية تصدرات فاواخير سنة 2019 من عند الروائي المغريبي عبد الله لحسايني على دار مكتبة سلمى فـ تيطوان. تفاصيل ديال الرواية. كتحكي على بطل رواية سابقة لنفس الكاتب واللي سميتو سعيد واللي رجع مهتم باللاهوت المسيحي خصوصن للقس المسيحي المعارض اللي سميتو اريوس اللي عاش فلقرون اللولى المسيحية. بطل الرواية مهتم تا بالتاريخ و لمخطوطات، و قدر يكتشف مخطوطات ديال انجيل بالامازيغية. هاذ الانجيل مكتوب فيه على القس اريوس. البطل غادي يوليو يلقبوه باريوس من كثرة ما كيهدر عليه. ولحقاش مهتم بالفيزيك الكمومية ويحاول بلمساعدة ديال الاستاذ ديالو انو يلقا طريݣة باش يخرج من هاذ العالم ويرجع للماضي باش يتلاقا هاذ القس. و فيعلا غادي يستغل طريقة تجمع بين التصوف و البوذية و لفيزيك حيت الالكترونات هوما لي يقدرو يرجعو للماضي و داكشي علاش حسب البطل راه التركيز على طريق التامل البوذي اليوݣا ولا الحضرة الصوفية يخلي الالكترونات ديال الجسم باش يرجعو للماضي. فعلا كايرجع للماضي و يتلاقى بشخصية مسيحية ف سوريا الشام ديك لوقت و لي كيعتابر نفسو تجسود ديال القس اريوس و كيبدا مع سنسلة ديال النيقاشات اللاهوتية. اما اللي ضايرين ب هاذ السيد غادي يحسدو البطل و يحاولو يغتالوه. و ف اطار المقاومة ديالو ليهم يكتشف بلي كل اللي عاشو كان حلم و كانو مزال ف الزاوية. و قرر انو يفتح صفحة فلفايسبوك ويعلن انو هو اريوس ديال هاذ العصر و بلي التعليمات ديالو هي الانجيل العهد الاخير لي هي بشارة الخلاص من الشكل القديم للاديان و بلي الدين هو تقديس الانسان و حقوق الانسان. لبطل غادي يموت بعد سنوات ولكن بدل انو يتحقق الهدف ديالو الناس غادي ترجع للعادة القديمة ديالها بحال ما صرت تاحاجة. الكاتب عبد الله لحسايني عندو رواية خرة سميتها "بطاليوس عاد الى مقدونيا"، و ف هاذ الرواية انجيل الامازيغ كيعتمد على فقرات من الرواية اللولة بحال يلا كانت الجزء الثاني باش يبيين الترابط بيناتهم وباش يخلق نوع من الواقع الافتراضي الادبي.